നാഗാലാന്ഡില് ഇനി സര്വകക്ഷി സര്ക്കാര് ഡല്ഹി:നാഗാലാന്ഡിലെ സമാധാന ശ്രമങ്ങള്ക്കു വേഗം കൂട്ടാന് നാഗാലാന്ഡ് യുണൈറ്റഡ് ഗവണ്മെന്റ് എന്ന പേരില് സര്വകക്ഷി സര്ക്കാര് രൂപീകരിക്കും. പ്രതിപക്ഷ പാര്ട്ടിയായ നാഗാ പീപ്പിള്സ് ഫ്രണ്ട് എന്പിഎഫ് കഴിഞ്ഞ ദിവസം സര്ക്കാരില് ചേര്ന്നിരുന്നു. ഇതോടെ നാഗാലാന്ഡ് നിയമസഭയില് പ്രതിപക്ഷം ഇല്ലാതായി. നിലവിലെ സര്ക്കാരിനെ നയിക്കുന്ന നാഷനലിസ്റ്റ് ഡെമോക്രാറ്റിക് പ്രോഗ്രസിവ് പാര്ട്ടി എന്ഡിപിപി, സഖ്യകക്ഷിയായ ബിജെപി എന്നിവര്ക്കൊപ്പം പ്രതിപക്ഷത്തെ എന്പിഎഫും 2 സ്വതന്ത്ര എംഎല്എമാരും സര്വകക്ഷി സര്ക്കാരുണ്ടാക്കാന് ധാരണാപത്രം ഒപ്പിട്ടു. ഇതേസമയം, നാഗാലാന്ഡിനായി പ്രത്യേക ഭരണഘടനയും പതാകയും വേണമെന്ന ആവശ്യത്തില് ഇപ്പോഴും നിര്ബന്ധം പിടിക്കുകയാണ് വിഘടന സംഘടനയായ നാഷനല് സോഷ്യലിസ്റ്റ് കൗണ്സില് ഓഫ് നാഗാലിം എന്എസ് സി എന്ഐഎം.